Начало > Иван Костов: Очертава се пълен мандат на ГЕРБ
17:55, 13 ное 19 / Политика 25 4792 Автор: Topnovini
''Стабилизира се политическата система, очертава се пълен мандат на ГЕРБ, няма политическа алтернатива. БСП изглежда неубедително за тях, независимо, че е направила стъпка напред. Не се очертава политическа криза до края на мандата'', това каза бившият премиер и председател на "Център за анализи и управление на рискове" Иван Костов пред bTV.
"Изборите в София дават много сериозни сигнали, които трябва да бъдат отчетени. Ако се погледне внимателно вота за общински съветници, ще се види, че този вот е опозиционен. Тези, които са се обявили срещу управлението на ГЕРБ в София - ако "Спаси София" беше намерила политическо представителството и 8 депутата бяха влезли, силите щяха да са в съотношение 32:29 спрямо ГЕРБ, ВМРО и Атака. Те нямат право да се явят на избори с листа за общински съветници, защото не са политическа формация''.
''Гражданското общество трябва да разбере, че срещу политическите партии не може да сформира алтернатива. Политическата система е защитена от специален закон, той не допуска движения да се съревновават с политическите партии. Аз съм минал по този път по същия начин още 89 година. Бях и аз против партиите и имах тежки разговори. Стефан Савов ми казваше - няма демокрация без партия. С годините трябва вече да разбират хората, че не може да се мине през тази врата", каза той.
Партия "Brexit" няма да се бори за местата на Консерваторите
Иван Костов коментира и Brexit.
"Темата Brexit не е позната на българския зрител. Големият проблем е съвсем на друго място. Ще си позволя да се самооценя с вярната си прогноза, която направих преди 2 месеца. Сега мога да потвърдя изцяло прогнозата си. Изборите категорично ще бъдат спечелени от Борис Джонсън, той ще изведе Великобритания от ЕС със споразумение, което една камара на общините ще приеме. Големият въпрос е защо Великобритания ще напусне ЕС", каза Костов.
избори ГЕРБ Иван Костов